<classify> Taifa Stars jana iliikaribisha Malawi The Flames katika mchezo wa kusaka nafasi ya kufuzu kwa fainali za Kombe la Dunia zitakazofanyika Urusi mwaka 2018. Mkwasa alisema kuwa pamoja na kutofikia malengo ya ushindi mnono, lakini aliwapongeza wachezaji wake na ameahidi kufanya vizuri katika mchezo ujao wa marudiano utakaofanyika Jumapili nchini Malawi.Alisema kuwa anatarajia upinzani mgumukatika mchezo huo wa marudiano lakini ana uhakika watafanya vizuri na timu yake itasonga mbele na kuchezana Algeria katika hatua inayofuata. Alisema kuwa katika mchezo wa marudiano wanatarajia kubadili mfumo wa uchezaji ili kuhakikisha wanashambuliaji sana na kuibuka na ushindi.Naye kocha wa Malawi, Ernest Mtawila alisema kuwa hawakucheza vizuri katika kipindi cha kwanza lakini aliwapongeza kwa mchezo mzuri hasa katika kipindi cha pili. Alisema Taifa Stars ni timu nzuri lakini watajitahidi kuibuka na ushindi katika mchezo huo wa marudiano.Taifa Stars inatarajia kuondoka nchini kwenda Malawi kwa ajili ya mchezo huo wa marudiano.  <topic>: MICHEZO 